**SVERRESBORG HÅNDBALL J2005**

**Møtereferat foreldremøte**

**12.10.2015**

**Til stede:** Trenere; Jorid Solem, Morten Jensen & Stian Tømmerdal. Oppmann: Anne-Mari Skagen. 13 jenter (av 25) var representert på møtet

# I. Info fra oppmannen

\* Det er i dag 25 jenter på listen over spillere på SIF J05. Dette er spillere fra flere skoler i området; Åsveien, Ila og Nyborg samt en internasjonal skole i byen. De fleste jentene skal begynne sammen på Sverresborg ungdomsskole og det er en stor fordel å bli kjent på tvers allerede nå.

\* Laget har en facebookside; <https://www.facebook.com/groups/640300016065537/>. Her må man be om å bli medlem, ingen andre enn medlemmer har tilgang til denne siden. Sverresborg har også en hjemmeside, der laget har en egen lagsside; <http://sverresborg-if.no/handball/jenter05/>. På sidene vil det legges ut bilder av jentene, ingen vil bli navngitt. Dersom noen har motforestillinger mot å legge ut bilder av barna, ønskes det at oppmannen får beskjed om dette.

\* Faste dugnader for laget er salg av Enjoy-kort før jul hvert år, 2 kort pr spiller (kortet koster 250,-) samt vakthold i Åsveihallen. Jenter 2005 har fått tildelt vaktuke i uke 16/2016. Oppmannen lager en oversikt og legger ut til aktuelle hallvakter. Alle må ha gjennomført opplæring for å sitte vakt, dette kan gis av oppmannen ved behov. Dersom man ikke kan ta den vakta man har fått tildelt, er det opp til foreldrene å bytte innbyrdes.

\* Aktivitetsavgiften vedtas av årsmøtet, og representerer et minstebeløp. Lagene beholder størsteparten av aktivitetsavgiften selv. Oppmenn mottar faktura for sine spillere fra styret, og fordeler selv ut til den enkelte spiller pr epost. For de som ikke har anledning til å dekke utgiftene selv, kan søke om å få dette dekket av klubben.

\* Fra høsten 2015 vil det være behov for at foreldrene sitter i sekretariatet på hjemmekamper. Dette settes opp før kampen og legges ut på kalenderen under kampinformasjon. De som sitter i sekretariatet vil ha ansvaret for å ta imot kvittering fra dommer for dommerutgiftene. Nytt fra i år er at dommerregning leveres til kampens arrangør (de som sitter i sekretariatet) påført kontonummer og personnummer (11 siffer). Arrangør mottar kvitteringen og forplikter seg til å utbetale beløpet på konto innen 5 dager. De som tar I mot kvitteringen sørger for å betale ut beløpet som er oppsatt, gir kvitteringen til oppmann og oppmann vil sørge for at det utbetales til de som har hatt utlegg ca. en gang pr mnd fra lagets konto.

\* Kampskjema skal skannes/tas bilde av og sendes til: [nhf.rmn@handball.no](mailto:nhf.rmn@handball.no) umiddelbart etter hver kamp. Dette har de som sitter i sekretariatet ansvaret for.

\* Valg av foreldrekontakter; Anita Røseth og Anne Berg fortsetter som sosialkontakter.

\* Oppmannen ønsker å ha med seg en person som kan bistå med det økonomiske. Dette vil ikke være en omfattende jobb, men handler om å organisere for utbetalinger og ta inn penger knyttet til dugnadene. Det bes om at interesserte melder seg på lagets epostadresse ☺.

# II. Info fra trenere

\* Treningstidene i år har vi fått tildelt i Åsveihallen mandager fra 16-17 og torsdager fra 16-17. Trenerne fordeler treningene mellom seg og det er foreløpig torsdager det er behov for to voksne, da det har vært flest jenter da. All kontaktinformasjon til trenere og oppmann ligger på hjemmesiden og på facebooksiden til laget.

\* Det er pr i dag ikke nødvendig å gi beskjed dersom man ikke kommer på trening. Dersom man ikke kan stille på kampene er det fint om den som er satt opp som ansvarlig får beskjed. Hvem som har ansvaret for kampene vil også stå oppført i lagets kalender, som kan abonneres på via lagets hjemmeside (<http://sverresborg-if.no/handball/jenter05/calendar/>)

\* Det er meldt opp 3 lag i serien (SIF 1-2 og 3). SIF 4 er et 2006 lag som har meldt opp i vår aldersklasse, dersom noen er inne på oppsettet og leser. Alle lag har 18 kamper hver. Jentene og trenerne vil fordeles utover kampene, det vil ikke bli faste jenter på hvert av lagene. Jentene vil heller ikke få bestemme plasser på laget selv, det vil rulleres på disse. Det er stor interesse for keeper-posisjonen bla. Kampene foregår 2x15 minutter og vår hjemmehall er i hovedsak C-hallen på Nidarø. Jentene spiller med 0-ball. Det er oppmøte til kamp 30 minutter før kampstart og da forventes det at jentene er ferdig skiftet og klare til oppvarming. Følg med på oppmøtested, vi skal både til Malvik, CSK og har også kamper i Åsveihallen ☺.

\* Oppfordring fra trenerne om at jenten nå har med egen ball på trening og kamp. Laget har donert bort ball-nettet (med for små baller) til lag yngre enn oss. Vi vil fortsatt ha med noen, men det forventes at jentene nå stiller med egen ball.

# III. Eventuelt

\* Etter endt serieseong drar lag fra 11 år og oppover på tur til et eksotisk sted hvor det arrangeres håndball-cup. Dette er, sammen med treningssamlingen i august, klubbens aktivitet hvor målsettingen er å samle spillere, trenere og lagledere fra hele klubben. Mange foreldre tar også turen og bidrar som entusiastisk publikum.

\* Det ble stilt spørsmål om reisecup neste år og et ønske om at dette ikke måtte kollidere med fotballsesongen, slik det gjorde i 2015. Dette tas med tilbake til styret og er også gitt tilbakemeldinger på etter årets reisecup til Hamar som ble arrangert noe sent. Det er styret i SIF som avgjør hvor reisecupen skal gå og det varsles om dette så snart vi vet noe mer.

\* Høsten 2016 vil laget også få invitasjon til å delta på høstens kick-off samling som tradisjonelt foregår på Orkanger. Vi deltok i høst, men kun en ½ dag. Neste år vil vi få mulighet til å overnatte.